**ΠΑΡΑΡΤΗΜΑ Α – Τεχνικές Προδιαγραφές**

|  |
| --- |
| **Αντικείμενο Διαγωνισμού** |
| Αντικείμενο του παρόντος διαγωνισμού είναι η επιλογή Αναδόχου/Αναδόχων που εξυπηρετεί/ούν άτομα με ήπιας, μέτριας ή σοβαρής μορφής νοητική αναπηρία, **ηλικίας 7 έως και 17 ετών** (τμήμα 1 διαγωνισμού) και **ηλικίας 18 έως και 44 ετών** (τμήμα 2 διαγωνισμού), για τηνπαροχή υπηρεσιών υποστήριξης κατά την ανάπτυξη και πιλοτική χρήση του διαδραστικού συστήματος QuaLiSID στο πλαίσιο του ερευνητικού έργου με τίτλο “Σύστημα Υποστήριξης Ποιότητας Ζωής για Άτομα με Νοητική Αναπηρία-QuaLiSID”.  |

Το αντικείμενο του έργου αφορά στην παροχή υπηρεσιών υποστήριξης σε άτομα με νοητική αναπηρία (ΝΑ), τα οποία αντιμετωπίζουν συνεχή προβλήματα στην καθημερινή τους διαβίωση όσον αφορά στις ανάγκες, τις δραστηριότητες, την επικοινωνία τους και γενικότερα στην αλληλεπίδραση με το περιβάλλον τους. Στόχος του έργου QuaLiSID αποτελεί η βελτιστοποίηση των παρεχόμενων δυνατοτήτων σε άτομα με νοητική αναπηρία μέσα από την ανάπτυξη κατάλληλου διαδραστικού συστήματος. Το σύστημα QuaLiSID θα έχει τη μορφή μιας ευέλικτης, επεκτάσιμης σταθερής πλατφόρμας, που θα δέχεται σήμα από ηλεκτρονικούς υπολογιστές, έξυπνες φορητές συσκευές και φορετούς αισθητήρες όπως έξυπνα ρολόγια, είτε και ενσωματωμένους αισθητήρες σε έξυπνες συσκευές (π.χ. GPS). Το ολοκληρωμένο σύστημα αναμένεται να παρέχει διάφορα ερεθίσματα, να διευκολύνει την ενημέρωση, να εξυπηρετεί τη διασκέδαση, τη δημιουργική ενασχόληση και την εκπαίδευση μέσω εξειδικευμένων προγραμμάτων εκμάθησης, και παράλληλα να καλύπτει και την αναγνώριση καταστάσεων έκτακτης ανάγκης μαζί με τις ανάλογες ειδοποιήσεις προς τα αρμόδια πρόσωπα.

Συγκεκριμένα, τα άτομα με ΝΑ αναμένεται να χρησιμοποιούν προσωπικούς υπολογιστές (PC) και να πλοηγούνται στο διαδίκτυο αλλά και να αλληλεπιδρούν μέσα από διάφορες εξειδικευμένες εφαρμογές, ειδικά προσαρμοσμένες γι’ αυτά τα άτομα. Το σύστημα QuaLiSID αναμένεται να δώσει στα άτομα με ΝΑ τη δυνατότητα πρόσβασης σε υπηρεσίες ενημέρωσης, ψυχαγωγίας, πλοήγησης σε φυσικά τοπία και αξιοθέατα, όπως και προτάσεις δημιουργικής ενασχόλησης και επιμόρφωσης (π.χ. εικονικά μαθήματα με διάφορα αντικείμενα), σύμφωνα με τις προτιμήσεις, τα ενδιαφέροντα και τη διάθεσή τους. Η δημιουργία του εξατομικευμένου μοντέλου θα βασίζεται κυρίως στην πληροφορία που θα συλλεχθεί μέσω ερωτηματολογίων και συνεντεύξεων. Οι παραπάνω παράμετροι θα ενσωματώνονται στο εκάστοτε προφίλ χρήστη και θα ενημερώνονται δυναμικά μέσω εξειδικευμένου μοντέλου εκτίμησης / πρόβλεψης.

Tο διαδραστικό σύστημα QuaLiSID, εκτός από την παροχή βοήθειας με άμεση επικοινωνία με φροντιστές και οικείους, αναμένεται να παρέχει και αυτοματοποιημένη υποστήριξη μέσω φωνητικού μενού οδηγιών/ενημέρωσης, καθώς και δυνατότητες ψυχαγωγίας μέσα από φωνητικές εντολές. Τέλος, ένας ακόμα σημαντικός στόχος του έργου είναι η ενίσχυση της κοινωνικότητας των ατόμων με νοητική αναπηρία με την υποστήριξη της επικοινωνίας με άτομα με παρόμοια ενδιαφέροντα, μέσα από εξειδικευμένα κοινωνικά δίκτυα.

**Παραδοτέα και Χρονοδιάγραμμα υλοποίησης του έργου**

Τα παραδοτέα του έργου και το χρονοδιάγραμμα υλοποίησης αυτών δίνονται στον παρακάτω Πίνακα 1.

**Πίνακας 1. Παραδοτέα και χρονοδιάγραμμα υλοποίησης έργου (σε μήνες) Τμήματα 1 και 2 διαγωνισμού:**

|  |  |  |  |
| --- | --- | --- | --- |
| **Α/Α(Τμήμα Διαγωνισμού-Αριθμός Παραδοτέου)** | **ΠΑΡΑΔΟΤΕΑ** | **ΜΗΝΑΣ\* [ΕΝΑΡΞΗ ΕΡΓΟΥ +0]** | **Σύμφωνα με τις Ενότητες Εργασίας** |
| **1-1** | Παροχή δεδομένων με τη μορφή συμπληρωμένων ερωτηματολογίων(σε φυσική ή/και ηλεκτρονική μορφή) μετά από συνεντεύξεις\* στα συμμετέχοντα-ωφελούμενα άτομα του Φορέα (ένοικοι ή φιλοξενούμενοι) με **ήπιας ή μέτριας μορφής νοητική αναπηρία, ηλικίας 7 έως και 17 ετών** αναφορικά με τα ενδιαφέροντά τους, τις δεξιότητές τους, τις δραστηριότητές τους, την εκπαίδευσή τους, την κοινωνικοποίησή τους κ.ά..Παροχή δεδομένων με τη μορφή συμπληρωμένων ερωτηματολογίων(σε φυσική ή/και ηλεκτρονική μορφή) μετά από συνεντεύξεις\* στους (οικογενειακούς) φροντιστές σχετικά με τα ενδιαφέροντα, τις δεξιότητες, την εκπαίδευση, την κοινωνικοποίηση κ.ά. των συμμετεχόντων-ωφελούμενων ατόμων του Φορέα (ένοικοι ή φιλοξενούμενοι) με **σοβαρής μορφής νοητική αναπηρία, ηλικίας 7 έως και 17 ετών**. | **+2** | **ΕΕ3-ΑΝΑΠΤΥΞΗ ΥΛΙΚΟΥ ΚΑΙ ΛΟΓΙΣΜΙΚΟΥ ΦΟΡΗΤΩΝ ΜΟΝΑΔΩΝ (CLIENT) ΤΟΥ ΣΥΣΤΗΜΑΤΟΣ****ΕΕ4**-**ΟΛΟΚΛΗΡΩΣΗ ΠΛΑΤΦΟΡΜΑΣ, ΑΝΑΠΤΥΞΗ ΕΦΑΡΜΟΓΗΣ ΚΑΙ ΕΠΕΚΤΑΣΕΩΝ ΤΟΥ ΣΥΣΤΗΜΑΤΟΣ****ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| \*Τα ερωτηματολόγια θα διατεθούν από το Πολυτεχνείο Κρήτης για τις ανάγκες διενέργειας των συνεντεύξεων. Η διενέργεια των συνεντεύξεων και/ή η συμπλήρωση των ερωτηματολογίων θα πραγματοποιηθεί στο χώρο του Φορέα από το εξειδικευμένο προσωπικό του Φορέα, με την υποστήριξη της ερευνητικής ομάδας του Πολυτεχνείου Κρήτης. |  |
| **1-2** | Παροχή ακατέργαστων δεδομένων που θα έχουν αποκτηθεί μετά από μετρήσεις ζωτικών λειτουργιών (π.χ. καρδιακού ρυθμού) μέσω έξυπνων ρολογιών\*. Τα έξυπνα ρολόγια θα έχουν φορεθεί για μικρό χρονικό διάστημα (μερικών ωρών ή/και ενός 24ώρου) από τα συμμετέχοντα-ωφελούμενα άτομα του Φορέα με **ήπιας, μέτριας ή σοβαρής μορφής νοητική αναπηρία,** **ηλικίας 7 έως και 17 ετών**. | **+4** | **ΕΕ3- ΑΝΑΠΤΥΞΗ ΥΛΙΚΟΥ ΚΑΙ ΛΟΓΙΣΜΙΚΟΥ ΦΟΡΗΤΩΝ ΜΟΝΑΔΩΝ (CLIENT) ΤΟΥ ΣΥΣΤΗΜΑΤΟΣ****ΕΕ4- ΟΛΟΚΛΗΡΩΣΗ ΠΛΑΤΦΟΡΜΑΣ, ΑΝΑΠΤΥΞΗ ΕΦΑΡΜΟΓΗΣ ΚΑΙ ΕΠΕΚΤΑΣΕΩΝ ΤΟΥ ΣΥΣΤΗΜΑΤΟΣ** |
| \*Τα έξυπνα ρολόγια θα διατεθούν από το Πολυτεχνείο Κρήτης για τις ανάγκες διενέργειας των προαναφερόμενων μετρήσεων. Η επίβλεψη των μετρήσεων θα γίνει από το εξειδικευμένο προσωπικό του Φορέα-Υπεργολάβου, με την υποστήριξη της ερευνητικής ομάδας του Πολυτεχνείου Κρήτης. |
| **1-3** | Παροχή δεδομένων που θα έχουν αποκτηθεί από την χρήση ενός έξυπνου κινητού τηλεφώνου\* από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με **ήπιας, μέτριας ή σοβαρής μορφής νοητική αναπηρία, ηλικίας από 7 έως και 17 ετών**-θα κληθούν να χειριστούν ένα έξυπνο κινητό τηλέφωνο (στο βαθμό που είναι εφικτό ανάλογα με το επίπεδο της αναπηρίας) αναφορικά με: κουμπί έκτακτης ανάγκης, τηλεφωνική κλήση, αποστολή και ανάγνωση μηνυμάτων, χρήση φωνητικής λειτουργίας, χρήση εξειδικευμένου μενού φωνητικών οδηγιών/ενημερώσεων και αυτοματοποιημένης βοήθειας μέσω ενός «εικονικού βοηθού». | **+6** | **ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| \*Το έξυπνο κινητό τηλέφωνο, προϊόν του ερευνητικού έργου QuaLiSID, θα διατεθεί από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |
| **1-4** | Παροχή δεδομένων που θα έχουν αποκτηθεί από την χρήση εξειδικευμένων εφαρμογών\* σε ηλεκτρονικό υπολογιστή από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με **ήπιας, μέτριας ή σοβαρής μορφής νοητική αναπηρία, ηλικίας από 7 έως και 17 ετών**- θα κληθούν να χειριστούν ένανηλεκτρονικό υπολογιστή (στο βαθμό που είναι εφικτό ανάλογα με το επίπεδο της αναπηρίας), και συγκεκριμένα να περιηγηθούν στο διαδίκτυο μέσα από διάφορες εξειδικευμένες εφαρμογές, προσαρμοσμένες για χρήση από τα άτομα με νοητική αναπηρία. Ειδικότερα, τα συμμετέχοντα-ωφελούμενα άτομα μέσα από τις εφαρμογές αυτές θα έχουν πρόσβαση σε υπηρεσίες ενημέρωσης (ειδησεογραφικές ιστοσελίδες), δυνατότητες ψυχαγωγίας (π.χ. ιστοσελίδες με video, φωτογραφίες, κτλ), πλοήγησης, εικονικής περιήγησης και εξερεύνησης φυσικών τοπίων και αξιοθέατων πόλης, πολυμεσικής παρουσίασης εικαστικών χώρων, προτάσεις δημιουργικής ενασχόλησης και επιμόρφωσης/εκπαίδευσης (π.χ. εικονικά μαθήματα) σε διάφορα αντικείμενα (ζωγραφική, αγγειοπλαστική, μαγειρική, πλεκτική, γυμναστική, κηπουρική, κ.α.), όπως και δυνατότητες κοινωνικής δικτύωσης. | **+8** | **ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| Οι εξειδικευμένες εφαρμογές, προϊόντα του ερευνητικού έργου QuaLiSID, θα διατεθούν από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης.  |
| **2-1** | Παροχή δεδομένων με τη μορφή συμπληρωμένων ερωτηματολογίων(σε φυσική ή/και ηλεκτρονική μορφή) μετά από συνεντεύξεις\* στα συμμετέχοντα-ωφελούμενα άτομα του Φορέα (ένοικοι ή φιλοξενούμενοι) με **ήπιας ή μέτριας μορφής νοητική αναπηρία, ηλικίας 18 έως και 44 ετών** αναφορικά με τα ενδιαφέροντά τους, τις δεξιότητές τους, τις δραστηριότητές τους, την εκπαίδευσή τους, την κοινωνικοποίησή τους κ.ά..Παροχή δεδομένων με τη μορφή συμπληρωμένων ερωτηματολογίων(σε φυσική ή/και ηλεκτρονική μορφή) μετά από συνεντεύξεις\* στους (οικογενειακούς) φροντιστές σχετικά με τα ενδιαφέροντα, τις δεξιότητες, την εκπαίδευση, την κοινωνικοποίηση κ.ά. των συμμετεχόντων-ωφελούμενων ατόμων του Φορέα (ένοικοι ή φιλοξενούμενοι) με **σοβαρής μορφής νοητική αναπηρία, ηλικίας 18 έως και 44 ετών**. | **+2** | **ΕΕ3- ΑΝΑΠΤΥΞΗ ΥΛΙΚΟΥ ΚΑΙ ΛΟΓΙΣΜΙΚΟΥ ΦΟΡΗΤΩΝ ΜΟΝΑΔΩΝ (CLIENT) ΤΟΥ ΣΥΣΤΗΜΑΤΟΣ****ΕΕ4- ΟΛΟΚΛΗΡΩΣΗ ΠΛΑΤΦΟΡΜΑΣ, ΑΝΑΠΤΥΞΗ ΕΦΑΡΜΟΓΗΣ ΚΑΙ ΕΠΕΚΤΑΣΕΩΝ ΤΟΥ ΣΥΣΤΗΜΑΤΟΣ****ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| \*Τα ερωτηματολόγια θα διατεθούν από το Πολυτεχνείο Κρήτης για τις ανάγκες διενέργειας των συνεντεύξεων. Η διενέργεια των συνεντεύξεων και/ή η συμπλήρωση των ερωτηματολογίων θα πραγματοποιηθεί στο χώρο του Φορέα από το εξειδικευμένο προσωπικό του Φορέα-Υπεργολάβου, με την υποστήριξη της ερευνητικής ομάδας του Πολυτεχνείου Κρήτης. |
| **2-2** | Παροχή ακατέργαστων δεδομένων που θα έχουν αποκτηθεί μετά από μετρήσεις ζωτικών λειτουργιών (π.χ. καρδιακού ρυθμού) μέσω έξυπνων ρολογιών\*. Τα έξυπνα ρολόγια θα έχουν φορεθεί για μικρό χρονικό διάστημα (μερικών ωρών ή/και ενός 24ώρου) από τα συμμετέχοντα-ωφελούμενα άτομα του Φορέα με **ήπιας, μέτριας ή σοβαρής μορφής νοητική αναπηρία,** **ηλικίας 18 έως και 44 ετών**. | **+4** | **ΕΕ3- ΑΝΑΠΤΥΞΗ ΥΛΙΚΟΥ ΚΑΙ ΛΟΓΙΣΜΙΚΟΥ ΦΟΡΗΤΩΝ ΜΟΝΑΔΩΝ (CLIENT) ΤΟΥ ΣΥΣΤΗΜΑΤΟΣ****ΕΕ4- ΟΛΟΚΛΗΡΩΣΗ ΠΛΑΤΦΟΡΜΑΣ, ΑΝΑΠΤΥΞΗ ΕΦΑΡΜΟΓΗΣ ΚΑΙ ΕΠΕΚΤΑΣΕΩΝ ΤΟΥ ΣΥΣΤΗΜΑΤΟΣ** |
| \*Τα έξυπνα ρολόγια θα διατεθούν από το Πολυτεχνείο Κρήτης για τις ανάγκες διενέργειας των προαναφερόμενων μετρήσεων. Η επίβλεψη των μετρήσεων θα γίνει από το εξειδικευμένο προσωπικό του Φορέα-Υπεργολάβου, με την υποστήριξη της ερευνητικής ομάδας του Πολυτεχνείου Κρήτης. |
| **2-3** | Παροχή δεδομένων που θα έχουν αποκτηθεί από την χρήση ενός έξυπνου κινητού τηλεφώνου\* από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με **ήπιας, μέτριας ή σοβαρής μορφής νοητική αναπηρία, ηλικίας από 18 έως και 44 ετών**-θα κληθούν να χειριστούν ένα έξυπνο κινητό τηλέφωνο (στο βαθμό που είναι εφικτό ανάλογα με το επίπεδο της αναπηρίας) αναφορικά με: κουμπί έκτακτης ανάγκης, τηλεφωνική κλήση, αποστολή και ανάγνωση μηνυμάτων, χρήση φωνητικής λειτουργίας, χρήση εξειδικευμένου μενού φωνητικών οδηγιών/ενημερώσεων και αυτοματοποιημένης βοήθειας μέσω ενός «εικονικού βοηθού». | **+6** | **ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| \*Το έξυπνο κινητό τηλέφωνο, προϊόν του ερευνητικού έργου QuaLiSID, θα διατεθεί από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |
| **2-4** | Παροχή δεδομένων που θα έχουν αποκτηθεί από την χρήση εξειδικευμένων εφαρμογών\* σε ηλεκτρονικό υπολογιστή από τους δυνητικούς χρήστες του (άτομα με νοητική αναπηρία) στο στάδιο της πιλοτικής εφαρμογής. Τα συμμετέχοντα-ωφελούμενα άτομα με ΝΑ του Φορέα -με **ήπιας, μέτριας ή σοβαρής μορφής νοητική αναπηρία, ηλικίας από 18 έως και 44 ετών**- θα κληθούν να χειριστούν ένανηλεκτρονικό υπολογιστή (στο βαθμό που είναι εφικτό ανάλογα με το επίπεδο της αναπηρίας), και συγκεκριμένα να περιηγηθούν στο διαδίκτυο μέσα από διάφορες εξειδικευμένες εφαρμογές, προσαρμοσμένες για χρήση από τα άτομα με νοητική αναπηρία. Ειδικότερα, τα συμμετέχοντα-ωφελούμενα άτομα μέσα από τις εφαρμογές αυτές θα έχουν πρόσβαση σε υπηρεσίες ενημέρωσης (ειδησεογραφικές ιστοσελίδες), δυνατότητες ψυχαγωγίας (π.χ. ιστοσελίδες με video, φωτογραφίες, κτλ), πλοήγησης, εικονικής περιήγησης και εξερεύνησης φυσικών τοπίων και αξιοθέατων πόλης, πολυμεσικής παρουσίασης εικαστικών χώρων, προτάσεις δημιουργικής ενασχόλησης και επιμόρφωσης/εκπαίδευσης (π.χ. εικονικά μαθήματα) σε διάφορα αντικείμενα (ζωγραφική, αγγειοπλαστική, μαγειρική, πλεκτική, γυμναστική, κηπουρική, κ.α.), όπως και δυνατότητες κοινωνικής δικτύωσης. | **+8** | **ΕΕ5-ΠΙΛΟΤΙΚΗ ΕΦΑΡΜΟΓΗ ΣΥΣΤΗΜΑΤΟΣ ΣΤΟ ΦΟΡΕΑ-ΧΡΗΣΤΗ** |
| Οι εξειδικευμένες εφαρμογές, προϊόντα του ερευνητικού έργου QuaLiSID, θα διατεθούν από το Πολυτεχνείο Κρήτης για τις ανάγκες της πιλοτικής εφαρμογής. Η διαδικασία αξιολόγησης θα πραγματοποιηθεί στο χώρο του Φορέα με την βοήθεια του προσωπικού του Φορέα-Υπεργολάβου και την υποστήριξη της ερευνητικής ομάδας του Πολυτεχνείου Κρήτης. |
| Κατά τη παροχή των παραπάνω τεσσάρων αναφερόμενων υπηρεσιών 1-1 έως 1-4 (για το τμήμα 1 διαγωνισμού) και 2-1 έως 2-4 (για το τμήμα 2 διαγωνισμού) θα μπορούν να παρευρίσκονται εκτός από το προσωπικό του Φορέα-Υπεργολάβου, άτομα από το οικείο περιβάλλον των ατόμων με ΝΑ (γονείς, κηδεμόνες, δικαστικοί συμπαραστάτες), εφόσον το επιθυμούν. |

*\*Ως ημερομηνία έναρξης (+0) ορίζεται η ημερομηνία υπογραφής της σύμβασης.*

Η αναλυτική **τεχνική προσφορά για το ΤΜΗΜΑ 1** θα πρέπει να περιέχει τουλάχιστον τα παρακάτω στοιχεία:

|  |  |
| --- | --- |
| **1** | **Κατανόηση των απαιτήσεων του έργου** Περιγραφή και παρουσίαση του έργου που θα αναλάβει ο Φορέας. Στοιχεία που καταδεικνύουν την κατανόηση του Φορέα για το φυσικό αντικείμενο του έργου (χαρακτηριστικά των υπηρεσιών που θα παρέχει, υποστήριξη που θα παρέχει κλπ.) και τις απαιτήσεις αυτού και τεκμηριώνουν την ικανότητα του Φορέα να ανταποκριθεί επιτυχώς στις επιμέρους απαιτήσεις της παρούσας Πρόσκλησης. |
| **1.1** | **Θετική απόφαση του Διοικητικού Συμβουλίου του Φορέα** για την συμμετοχή στο έργο QuaLiSID. |
| **1.2** | Περιγραφή σχετικά με την μέριμνα για την ενημέρωση των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων αναφορικά με το έργο, επιζητώντας τη συνεργασία τους και τη συναίνεσή τους. **Η συναίνεση** των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων θα αφορά: α) στην **παροχή υπηρεσιών υποστήριξης κατά την ανάπτυξη και πιλοτική χρήση του διαδραστικού συστήματος QuaLiSID**,όπως: i) παροχή δεδομένων από τις συνεντεύξεις και τα ερωτηματολόγια, ii) παροχή ακατέργαστων δεδομένων ζωτικών μετρήσεων από έξυπνα ρολόγια, iii) παροχή δεδομένων από τον χειρισμό έξυπνου κινητού τηλεφώνου, και iv) παροχή δεδομένων από τον χειρισμό ηλεκτρονικού υπολογιστή, **καθώς και** β) την χρηστή χρήση των στοιχείων που θα προκύψουν από τις διαδικασίες ανάλυσης των δεδομένων κατά την ανάπτυξη και πιλοτική χρήση του διαδραστικού συστήματος QuaLiSID στο πλαίσιο του έργου QuaLiSID, δεδομένου ότι είναι στοιχεία ευαίσθητου χαρακτήρα. |
| **1.3** | Περιγραφή σχετικά με την συμμετοχή των ωφελούμενων του Φορέα (ενοίκων ή φιλοξενούμενων) στο έργο QuaLiSID, οι οποίοι να έχουν διαγνωσθεί με ήπιας, μέτριας ή σοβαρής μορφής νοητική αναπηρία και να είναι **ηλικίας 7 έως και 17 ετών**. **Η συμμετοχή των ενοίκων ή των φιλοξενούμενων θα αποδεικνύεται με την προσκόμιση της γραπτής συγκατάθεσης των γονέων, κηδεμόνων ή δικαστικών συμπαραστατών τους.** |
| **2** | **Καταγραφή** **των αναγκών των ωφελούμενων του Φορέα**Περιγραφή των αναγκών των ωφελούμενων του Φορέα (ενοίκων ή φιλοξενούμενων) με ήπιας, μέτριας ή σοβαρής μορφής νοητική αναπηρία, ηλικίας 7 έως και 17 ετών. |
| **3** | **Ανάλυση της προτεινόμενης μεθοδολογίας**Περιγραφή σχετικά με την προτεινόμενη μεθοδολογία υλοποίησης του έργου για την επίτευξη των παρεχόμενων υπηρεσιών. Δίνεται οποιοδήποτε στοιχείο κρίνει ο υποψήφιος ότι περιγράφει και τεκμηριώνει την μεθοδολογική προσέγγιση υλοποίησης του έργου (διενέργεια συνεντεύξεων, συμπλήρωση ερωτηματολογίων, κλπ) λαμβάνοντας υπόψη τις απαιτήσεις του, όπως αυτές περιγράφονται στην παρούσα, ώστε να αντιμετωπίζει τα επιμέρους ζητήματα που τίθενται. |
| **4** | **Ομάδα Έργου**Περιγραφή της Ομάδας έργου του Φορέα σχετικά με τα καθήκοντα και τον ρόλο κάθε μέλους, τη διασύνδεση και την αλληλεπίδραση των μελών, τη συμπληρωματικότητα και το σχήμα της Ομάδας Έργου. Η αρτιότητα του προτεινόμενου σχήματος και των συγκεκριμένων μελών αποτελούν κρίσιμα στοιχεία αναφορικά με τις επιμέρους απαιτήσεις που τίθενται στην παρούσα Πρόσκληση. |
| **5** | **Χρονοδιάγραμμα εκτέλεσης και παράδοσης του έργου**Αναλυτικό χρονοδιάγραμμα για την υλοποίηση των επιμέρους παραδοτέων και φάσεων του έργου, σύμφωνα με τον Πίνακα 1 της παρούσας. |
| **6** | **Γενικές πληροφορίες για τα χαρακτηριστικά του Φορέα**, το είδος της δραστηριότητας, την υποδομή που διαθέτει καθώς και περιγραφή των παρεχόμενων από αυτούς υπηρεσιών και την πρόοδο των ωφελούμενων. |
| **7** | **Υπεύθυνες Δηλώσεις** της παρ. 4 του άρθρου 8 του Ν. 1599/1986 των μελών της Ομάδας έργου, στην οποία να δηλώνεται ότι γνωρίζουν το ρόλο και τη θέση τους στο συγκεκριμένο έργο όπως περιγράφεται στην προσφορά και ότι έχουν συμφωνήσει με τον προσφέροντα για τη συμμετοχή τους σε όλη τη διάρκεια του έργου. |
| **8** | Οποιαδήποτε άλλα στοιχεία απαιτούνται σύμφωνα με τις προδιαγραφές και τις ειδικές απαιτήσεις που αναφέρονται στον Πίνακα 1 ή/και κρίνει ο ενδιαφερόμενος φορέας ότι είναι απαραίτητα για την τεκμηρίωση των στοιχείων της τεχνικής προσφοράς του. |

Η **αναλυτική τεχνική προσφορά για το** **ΤΜΗΜΑ 2** θα πρέπει να περιέχει τουλάχιστον τα παρακάτω στοιχεία:

|  |  |
| --- | --- |
| **1** | **Κατανόηση των απαιτήσεων του έργου** Περιγραφή και παρουσίαση του έργου που θα αναλάβει ο Φορέας. Στοιχεία που καταδεικνύουν την κατανόηση του Φορέα για το φυσικό αντικείμενο του έργου (χαρακτηριστικά των υπηρεσιών που θα παρέχει, υποστήριξη που θα παρέχει κλπ.) και τις απαιτήσεις αυτού και τεκμηριώνουν την ικανότητα του Φορέα να ανταποκριθεί επιτυχώς στις επιμέρους απαιτήσεις της παρούσας Πρόσκλησης. |
| **1.1** | **Θετική απόφαση του Διοικητικού Συμβουλίου του Φορέα** για την συμμετοχή στο έργο QuaLiSID. |
| **1.2** | Περιγραφή σχετικά με την μέριμνα για την ενημέρωση των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων αναφορικά με το έργο, επιζητώντας τη συνεργασία τους και τη συναίνεσή τους. **Η συναίνεση** των οικογενειών, των κηδεμόνων ή των δικαστικών συμπαραστατών των ενοίκων ή των φιλοξενούμενων θα αφορά: α) στην **παροχή υπηρεσιών υποστήριξης κατά την ανάπτυξη και πιλοτική χρήση του διαδραστικού συστήματος QuaLiSID**,όπως: i) παροχή δεδομένων από τις συνεντεύξεις και τα ερωτηματολόγια, ii) παροχή ακατέργαστων δεδομένων ζωτικών μετρήσεων από έξυπνα ρολόγια, iii) παροχή δεδομένων από τον χειρισμό έξυπνου κινητού τηλεφώνου, και iv) παροχή δεδομένων από τον χειρισμό ηλεκτρονικού υπολογιστή, **καθώς και** β) την χρηστή χρήση των στοιχείων που θα προκύψουν από τις διαδικασίες ανάλυσης των δεδομένων κατά την ανάπτυξη και πιλοτική χρήση του διαδραστικού συστήματος QuaLiSID στο πλαίσιο του έργου QuaLiSID, δεδομένου ότι είναι στοιχεία ευαίσθητου χαρακτήρα. |
| **1.3** | Περιγραφή σχετικά με την συμμετοχή των ωφελούμενων του Φορέα (ενοίκων ή φιλοξενούμενων) στο έργο QuaLiSID, οι οποίοι να έχουν διαγνωσθεί με ήπιας, μέτριας ή σοβαρής μορφής νοητική αναπηρία και να είναι **ηλικίας 18 έως και 44 ετών**. **Η συμμετοχή των ενοίκων ή των φιλοξενούμενων θα αποδεικνύεται με την προσκόμιση της γραπτής συγκατάθεσης των γονέων, κηδεμόνων ή δικαστικών συμπαραστατών τους.** |
| **2** | **Καταγραφή** **των αναγκών των ωφελούμενων του Φορέα**Περιγραφή των αναγκών των ωφελούμενων του Φορέα (ενοίκων ή φιλοξενούμενων) με ήπιας, μέτριας ή σοβαρής μορφής νοητική αναπηρία, ηλικίας 18 έως και 44 ετών. |
| **3** | **Ανάλυση της προτεινόμενης μεθοδολογίας**Περιγραφή σχετικά με την προτεινόμενη μεθοδολογία υλοποίησης του έργου για την επίτευξη των παρεχόμενων υπηρεσιών. Δίνεται οποιοδήποτε στοιχείο κρίνει ο υποψήφιος ότι περιγράφει και τεκμηριώνει την μεθοδολογική προσέγγιση υλοποίησης του έργου (διενέργεια συνεντεύξεων, συμπλήρωση ερωτηματολογίων, κλπ) λαμβάνοντας υπόψη τις απαιτήσεις του, όπως αυτές περιγράφονται στην παρούσα Πρόσκληση, ώστε να αντιμετωπίζει τα επιμέρους ζητήματα που τίθενται. |
| **4** | **Ομάδα Έργου**Περιγραφή της Ομάδας έργου του Φορέα σχετικά με τα καθήκοντα και τον ρόλο κάθε μέλους, τη διασύνδεση και την αλληλεπίδραση των μελών, τη συμπληρωματικότητα και το σχήμα της Ομάδας Έργου. Η αρτιότητα του προτεινόμενου σχήματος και των συγκεκριμένων μελών αποτελούν κρίσιμα στοιχεία αναφορικά με τις επιμέρους απαιτήσεις που τίθενται στην παρούσα Πρόσκληση. |
| **5** | **Χρονοδιάγραμμα εκτέλεσης και παράδοσης του έργου**Αναλυτικό χρονοδιάγραμμα για την υλοποίηση των επιμέρους παραδοτέων και φάσεων του έργου, σύμφωνα με τον Πίνακα 1 της Πρόσκλησης. |
| **6** | **Γενικές πληροφορίες για τα χαρακτηριστικά του Φορέα**, το είδος της δραστηριότητας, την υποδομή που διαθέτει καθώς και περιγραφή των παρεχόμενων από αυτούς υπηρεσιών και την πρόοδο των ωφελούμενων. |
| **7** | **Υπεύθυνες Δηλώσεις** της παρ. 4 του άρθρου 8 του Ν. 1599/1986 των μελών της Ομάδας έργου, στην οποία να δηλώνεται ότι γνωρίζουν το ρόλο και τη θέση τους στο συγκεκριμένο έργο όπως περιγράφεται στην προσφορά και ότι έχουν συμφωνήσει με τον προσφέροντα για τη συμμετοχή τους σε όλη τη διάρκεια του έργου. |
| **8** | Οποιαδήποτε άλλα στοιχεία απαιτούνται σύμφωνα με τις προδιαγραφές και τις ειδικές απαιτήσεις που αναφέρονται στον Πίνακα 1 ή/και κρίνει ο ενδιαφερόμενος φορέας ότι είναι απαραίτητα για την τεκμηρίωση των στοιχείων της τεχνικής προσφοράς του. |